turjo4nis/wikipedia-bn-dump-20250701 huggingface dataset:
বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়

বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় (সংক্ষেপে: বাউয়েট ) বাংলাদেশ সেনাবাহিনী কর্তৃক পরিচালিত একটি বিশ্ববিদ্যালয়। এটি নাটোরের কাদিরাবাদ সেনানিবাসে অবস্থিত।

অবস্থান 
বিশ্ববিদ্যালয়টি নাটোর শহরের নিচাবাজার থেকে আনুমানিক ১৬-১৭ কিলোমিটার দক্ষিণে দয়ারামপুর নামক স্থানে কাদিরাবাদ সেনানিবাসে অবস্থিত।

কোর্স সমূহ 
সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. কোর্স চালু রয়েছে:

 ইলেকট্রিক্যাল ও ইলেকট্রনিক প্রকৌশল অনুষদ
 ইলেকট্রিক্যাল ও ইলেকট্রনিক প্রকৌশল বিভাগ
 কম্পিউটার বিজ্ঞান প্রকৌশল বিভাগ
 তথ্য ও যোগাযোগ প্রকৌশল বিভাগ
 ইলেক্ট্রনিক ও টেলিযোগাযোগ প্রকৌশল বিভাগ (প্রস্তাবিত)
পুর ও পরিবেশ প্রকৌশল অনুষদ
 পুরকৌশল বিভাগ
 স্থাপত্য বিভাগ (প্রস্তাবিত)
 মেকানিক্যাল এবং উত্পাদনের প্রকৌশল অনুষদ
 মেকানিক্যাল প্রকৌশল বিভাগ 
 পোশাক প্রস্তুতকরণ প্রকৌশল বিভাগ (প্রস্তাবিত)
 ব্যবসায় শিক্ষা অনুষদ
 ব্যবসায় প্রশাসন বিভাগ
বিজ্ঞান ও মানবিক অনুষদ
 ইংরেজি বিভাগ
 আইন বিভাগ 
 অর্থনীতি বিভাগ (প্রস্তাবিত)

তথ্যসূত্র

বহিঃসংযোগ 
 

বাংলাদেশ সেনাবাহিনীর শিক্ষাপ্রতিষ্ঠান
বাংলাদেশের বেসরকারি বিশ্ববিদ্যালয়
বাংলাদেশের প্রকৌশল বিশ্ববিদ্যালয়
২০১৫-এ প্রতিষ্ঠিত শিক্ষাপ্রতিষ্ঠান
২০১৫-এ বাংলাদেশে প্রতিষ্ঠিত
নাটোর জেলার শিক্ষাপ্রতিষ্ঠান
২০১৫-এ প্রতিষ্ঠিত বিশ্ববিদ্যালয় ও কলেজ
নারীবাদের দ্বিতীয় তরঙ্গ

নারীবাদের দ্বিতীয় তরঙ্গ হল নারীবাদী কার্যকলাপের সংগঠিত দ্বিতীয় পর্যায়, যা ১৯৬০ এর দশকের প্রথম ভাগে যুক্তরাষ্ট্রে আরম্ভ হয়ে ক্রমশ অবশিষ্ট পাশ্চাত্য বিশ্ব এবং বহির্বিশ্বেও ছড়িয়ে পড়ে।যুক্তরাষ্ট্রে এর প্রভাব ছিল ১৯৮০ এর দশকের প্রথম ভাগ পর্যন্ত। পরিণতির সময়ে এটি বিশ্বের একাধিক স্থানে প্রভাব বিস্তার করেছিল, যেমন ইউরোপ এবং তুরস্ক ও ইস্রায়েল প্রভৃতি এশীয় ভূখণ্ড। ইস্রায়েলে এই আন্দোলন শুরু হয় ১৯৮০ এর দশকে, আর অন্যান্য দেশেও ভিন্ন ভিন্ন সময়ে এর সূচনা হয়।

নারীবাদের প্রথম তরঙ্গ নারীর ভোটাধিকার এবং লিঙ্গ সাম্য প্রতিষ্ঠার অন্যান্য আইনি বাধা দূর করার জন্য সক্রিয় ছিল। দ্বিতীয় তরঙ্গ এই কর্মকাণ্ডের পরিধি বিস্তার করে আরও অনেকগুলো বিষয় এর আওতায় নিয়ে আসে, যেমন: যৌনতা, পরিবার, কর্মক্ষেত্র, প্রজননগত অধিকার, দে ফ্যাক্টো অসাম্য এবং আনুষ্ঠানিক আইনি অসাম্য। মূলধারার নারীরা যখন প্রধানত দ্বিতীয় তরঙ্গের সক্রিয়তার ফলে বিভিন্ন পেশায়, সেনাবাহিনীতে, গণমাধ্যমে এবং ক্রীড়াজগতে কাজের সুযোগ পাচ্ছিলেন, তখন দ্বিতীয় তরঙ্গের নারীবাদীরা পারিবারিক হিংসা, বৈবাহিক ধর্ষণ, ধর্ষণ সংক্রান্ত সমস্যার আইনি স্বীকৃতি, নানাভাবে বৈষম্যের শিকার হওয়া নারীদের পুনর্বাসনের ব্যবস্থা এবং বিবাহ-বিচ্ছেদ ও তৎসংক্রান্ত আইনের সংশোধনের দিকেও দৃষ্টি আকর্ষণ করেন। এই পর্যায়ের আন্দোলনের প্রধান কর্মসূচী ছিল যুক্তরাষ্ট্রের সংবিধানে সমানাধিকার সংশোধনী ("ইকুয়াল রাইটস অ্যামেন্ডমেন্ট" তথা ইআইএ) বিল পাশের প্রচেষ্টা। এই প্রচেষ্টা ফিলিস শ্ল্যাফলির নেতৃত্বাধীন নারীবাদ-বিরোধীদের হস্তক্ষেপে ব্যর্থ হয়।

অনেক ঐতিহাসিক মনে করেন ১৯৮০ এর দশকের নারীবাদী যৌনতা বিতর্ক যুক্তরাষ্ট্রে নারীবাদের দ্বিতীয় তরঙ্গের সমাপ্তি সূচিত করে। যৌনতা এবং পর্নোগ্রাফি সংক্রান্ত এই দীর্ঘস্থায়ী বিতর্কের ফলেই ১৯৯০ এর দশকের গোড়ায় নারীবাদের তৃতীয় তরঙ্গের আরম্ভ হয়।

তথ্যসূত্র

আরও দেখুন
নারীবাদ
নারীবাদের ইতিহাস

নারীবাদের দ্বিতীয় তরঙ্গ
দর্শন
২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
১৯৬০-এর দশকের প্রতিসংস্কৃতি
টেসি থমাস

টেসি থমাস () (জন্ম: এপ্রিল, ১৯৬৩) প্রথম মহিলা বিজ্ঞানী যিনি ভারতে ক্ষেপণাস্ত্র প্রকল্পের প্রধান হিসেবে দায়িত্ব পালন করেন। তিনি রক্ষা অনুসন্ধান এবং বিকাশ সংগঠনে অগ্নি-৪ ও অগ্নি-৫ ক্ষেপণাস্ত্র প্রকল্পে অধিকর্তা হিসেবে দায়িত্ব পালন করেছেন।

প্রথম জীবন 
টেসি থমাস ১৯৬৩ খ্রিষ্টাব্দের এপ্রিল মাসে ভারতের কেরালা রাজ্যের আলাপ্পুঝা শহরে জন্মগ্রহণ করেন।  তার পিতা একজন ক্ষুদ্র ব্যবসায়ী ছিলেন। মাদার টেরেসার নামে তার নাম টেসি রাখা হয়। টেসি ত্রিশূর শহরে অবস্থিত গভর্ণমেন্ট ইঞ্জিনিয়ারিং কলেজ থেকে প্রকৌশলবিদ্যায় স্নাতক হন। এরপর তিনি পুণে শহরে অবস্থিত ইনস্টিটিউট অব আর্মামেন্ট টেকনোলজি থেকে ক্ষেপণাস্ত্র বিজ্ঞানে স্নাতকোত্তর ডিগ্রী লাভ করেন।

কর্মজীবন 
টেসি অগ্নি-৩ ক্ষেপণাস্ত্র প্রকল্পের সহ-অধিকর্তা ও  অগ্নি-৪ ক্ষেপণাস্ত্র প্রকল্পের অধিকর্তা ছিলেন। ২০০৯ খ্রিষ্টাব্দে তাকে অগ্নি-৫ ক্ষেপণাস্ত্র প্রকল্পের অধিকর্তার দায়িত্ব প্রদান করা হয়। ২০১২ খ্রিষ্টাব্দে ক্ষেপণাস্ত্র প্রযুক্তিতে ভারতকে আত্ম-নির্ভরশীল করার ব্যাপারে উল্লেখযোগ্য অবদান রাখার জন্য তাকে লাল বাহাদুর শাস্ত্রী জাতীয় পুরস্কার প্রদান করা হয়।

তথ্যসূত্র 

১৯৬৩-এ জন্ম
জীবিত ব্যক্তি
লাল বাহাদুর শাস্ত্রী জাতীয় পুরস্কার বিজয়ী
ভারতীয় নারী বিজ্ঞানী
২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
সরকারি প্রকৌশল কলেজ, ত্রিশূরের প্রাক্তন শিক্ষার্থী
মালয়ালী ব্যক্তি
প্রতিরক্ষা গবেষণা ও উন্নয়ন সংস্থা
ভারতীয় মহাকাশ প্রকৌশলী
ভারতীয় মহাকাশ গবেষণা সংস্থার ব্যক্তি
ভারতীয় নারী প্রকৌশলী
২০শ শতাব্দীর ভারতীয় প্রকৌশলী
২০শ শতাব্দীর ভারতীয় নারী বিজ্ঞানী
২১শ শতাব্দীর ভারতীয় নারী বিজ্ঞানী
সরস্বতী নদী

সরস্বতী নদী ভাগীরথী নদীর একটি শাখানদী, যা ১৬ শতক পর্যন্ত সক্রিয় ছিল, কিন্তু বর্তমানে এর প্রায় অস্তিত্ব নেই।

প্রবাহ

উচ্চ প্রবাহ 
সরস্বতী নদীটি হুগলি জেলার উত্তর-পূর্বাংশে উৎপন্ন হয়েছে, যা কুন্তি নদীতে প্রবাহিত হয়। সরস্বতীর উচ্চ প্রবাহ শুরু হয় বাঁশবেড়িয়ার কাছে, ত্রিবেণী সঙ্গমে।

ইতিহাস 
হুগলির সপ্তগ্রাম ছিল প্রধান নদীবন্দর, প্রধান শহর, ত্রিবেণী হোল গঙ্গা ও তার দুই প্রধান শাখানদী যমুনা ও সরস্বতীর সঙ্গমস্থল। ষোড়শ শতকেও ত্রিবেণী থেকে দক্ষিণ পশ্চিম দিক ধরে সপ্তগ্রাম হয়ে বয়ে চলত সরস্বতী নদী। যমুনা নদী বইত দক্ষিণ পূর্ব দিক ধরে। যমুনা বর্তমানেও বইছে খালের আকারে, ইচ্ছামতী থেকে বেরিয়ে গোবরডাঙা-গাইঘাটা-হরিণঘাটা হয়ে কোথাও হারিয়ে গেছে, কোথাও আবার নালার আকারে ইতস্তত গংগায় পড়েছে। সপ্তম শতাব্দী থেকে ধীরে ধীরে সরস্বতীর উৎপত্তিস্থলে পলি জমতে শুরু করে এবং ধীরে ধীরে ষোড়শ শতক নাগাদ প্রায় শুকিয়ে যায়। সেই সরস্বতীর অবশেষ এখন নিতান্তই খাল, ক্ষীণজলের ধারা, দূষিত জলাশয় আকারে ত্রিবেণী থেকে বেরিয়ে শঙ্খনগর, সপ্তগ্রাম পার করে হারিয়ে গেছে প্রবাহপথ। একটি মজে যাওয়া শাখা আন্দুল কলেজের পাশ হয়ে এখনও বইছে। তারপর বুজে গেছে অথবা আটকে গেছে জনবসতির চাপে, কচুরিপানায় কিংবা মাছের ভেরিতে, নদী গিলে ফেলা ইট ভাটায়। অতীতে সরস্বতী বাংলার নদী বন্দর নগরের উন্নয়ন ও পতন একটি গুরুত্বপূর্ণ ভূমিকা পালন করেছিল। প্রাথমিকভাবে, প্রধান সমুদ্র বন্দর নগর তাম্রলিপ্ত ছিল, যার পতনের পর সপ্তগ্রাম আসে, এবং পরিশেষে কলকাতা।

এটা মনে করা হয় যে সরস্বতী নদী একটি স্বতন্ত্র পথ বেয়ে সমুদ্রের সাথে মিশত।

মনসামঙ্গল কাব্য 
বাংলার নদী সরস্বতীর প্রথম উল্লেখ মনসামঙ্গল কাব্যে। মনসামঙ্গল অনুসারে চাঁদ সওদাগর ছিলেন প্রভাবশালী বণিক। চাঁদ সওদাগরের বাণিজ্যপোতের সাগরযাত্রার পথটি ছিল – সপ্তগ্রাম থেকে উজানে ত্রিবেণী হয়ে সাগর। বিশ্বাস করা হয় সরস্বতী অধুনা রূপনারায়নের খাত বরাবর বয়ে মোহনায় পড়ত তাম্রলিপ্ত (অধুনা তমলুক) হয়ে। তখন সরস্বতীর উপনদী ছিল রূপনারায়ন, দামোদর সহ অনেক ছোট নদনদী। তাম্রলিপ্ত আগে একটি সমৃদ্ধ সমুদ্রবন্দর ছিল।

তথ্যসূত্র 

পশ্চিমবঙ্গের নদী
সরস্বতী
বাঁশখালী পৌরসভা

বাঁশখালী পৌরসভা বাংলাদেশের চট্টগ্রাম জেলার একটি পৌরসভা।

আয়তন 
বাঁশখালী পৌরসভার আয়তন ৪০.৩৬ বর্গ কিলোমিটার (৯,৯৭৩ একর)।

জনসংখ্যার উপাত্ত 
২০১১ সালের আদমশুমারি অনুযায়ী বাঁশখালী পৌরসভার মোট জনসংখ্যা ৩৬,৯১০ জন। এর মধ্যে পুরুষ ১৮,০৪৯ জন এবং মহিলা ১৮,৮৬১ জন। মোট পরিবার ৭,৩৭৮টি।

অবস্থান ও সীমানা 
চট্টগ্রাম মহানগরী থেকে ৪৬ কিলোমিটার দক্ষিণে বাঁশখালী পৌরসভার অবস্থান। পৌরসভার উত্তরে ও পশ্চিমে সরল ইউনিয়ন, দক্ষিণে শীলকূপ ইউনিয়ন এবং পূর্বে লোহাগাড়া উপজেলার বড়হাতিয়া ইউনিয়ন ও সাতকানিয়া উপজেলার সোনাকানিয়া ইউনিয়ন অবস্থিত।

প্রতিষ্ঠাকাল 
২০০২ সালের ২২ ডিসেম্বর গণপ্রজাতন্ত্রী বাংলাদেশ সরকার বাঁশখালী উপজেলা সদরের ৮নং জলদী ইউনিয়নকে পৌরসভা হিসেবে ঘোষণা দেন। এটি একটি ক শ্রেণীর পৌরসভা।

প্রশাসনিক এলাকা 
৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এলাকাগুলো হল:

শিক্ষা ব্যবস্থা 
২০১১ সালের আদমশুমারি অনুযায়ী বাঁশখালী পৌরসভার সাক্ষরতার হার ৪২.৩%। এ পৌরসভায় ১টি ডিগ্রী কলেজ, ১টি কামিল মাদ্রাসা, ১টি ফাজিল মাদ্রাসা, ৪টি কওমী মাদ্রাসা (১টি দাওরায়ে হাদীস সহ), ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 সরকারি আলাওল ডিগ্রী কলেজ

মাদ্রাসা
 জলদী হোছাইনিয়া কামিল মাদ্রাসা 
 রাঙ্গিয়াঘোনা মনসুরিয়া ফাজিল মাদ্রাসা
 মোহাম্মদিয়া ফাতেমাতুজ জাহরা মহিলা দাখিল মাদ্রাসা
 আল জামিয়া আল ইসলামিয়া মখজনুল উলুম জলদী
 ভাদালিয়া দারুল উলুম হামিউস সুন্নাহ মাদ্রাসা
 বায়তুল ইরফান আদর্শ মাদ্রাসা
 রঙ্গিয়াঘোনা তা'লিমুল কুরআন মাদ্রাসা

মাধ্যমিক বিদ্যালয়
 বাঁশখালী আদর্শ উচ্চ বিদ্যালয়
 বাঁশখালী সরকারি বালিকা উচ্চ বিদ্যালয়

প্রাথমিক বিদ্যালয়
 উত্তর জলদী আহমদিয়া সরকারি প্রাথমিক বিদ্যালয়
 উত্তর জলদী সরকারি প্রাথমিক বিদ্যালয়
 উত্তর জলদী হলিস্যাপাড়া সরকারি প্রাথমিক বিদ্যালয়
 উত্তর সরল সরকারি প্রাথমিক বিদ্যালয়
 জলদী কেয়াং সরকারি প্রাথমিক বিদ্যালয়
 জলদী ভাদালিয়া সরকারি প্রাথমিক বিদ্যালয়
 জলদী রুহুল্লাপাড়া সরকারি প্রাথমিক বিদ্যালয়
 দক্ষিণ জলদী আস্করিয়া সরকারি প্রাথমিক বিদ্যালয়
 দক্ষিণ জলদী সরকারি প্রাথমিক বিদ্যালয়
 পূর্ব জলদী আদর্শ সরকারি প্রাথমিক বিদ্যালয়
 পূর্ব জলদী সরকারি প্রাথমিক বিদ্যালয়
 বাঁশখালী বালিকা আদর্শ সরকারি প্রাথমিক বিদ্যালয়
 বাঁশখালী সরকারি প্রাথমিক বিদ্যালয়

যোগাযোগ ব্যবস্থা 
বাঁশখালী পৌরসভায় যোগাযোগের প্রধান সড়ক হল চট্টগ্রাম-বাঁশখালী সড়ক। সব ধরনের যানবাহনে যোগাযোগ করা যায়।

জনপ্রতিনিধি 
 বর্তমান বাঁশখালী পৌর মেয়র:এডভোকেট এস, এম, তোফাইল বিন হোসাইন (আওয়ামী লীগ)।

আরও দেখুন 
 বাঁশখালী উপজেলা
 বাঁশখালী থানা
 চট্টগ্রাম জেলা
 বাংলাদেশের পৌরসভা

তথ্যসূত্র

বহিঃসংযোগ 

চট্টগ্রাম জেলার পৌরসভা
বাঁশখালী উপজেলা
সিসাল

সিসাল যার বৈজ্ঞানিক নাম Agave sisalana, আগাভে প্রজাতির গাছ, যা মূলত দক্ষিণ মেক্সিকোতে পাওয়া যায়, কিন্তু সারা বিশ্বেই এর চাষাবাদ হয়। এ থেকে তন্তু পাওয়া যায়, যা নানা পণ্য তৈরিতে ব্যবহৃত হয়।
কারণ এটা কখনও কখনও "সিসল শণ" হিসেবে অভিহিত করা হয়।  শণ ফাইবার এর একটি প্রধান উৎস ছিল এবং অন্যান্য ফাইবার নামকরণ করা হয়। 
সিসল ফাইবার ঐতিহ্যগতভাবে   দড়ি এবং কুণ্ডলী সহ অন্যান্য অনেক ব্যবহারসমূহ, আছে কাগজ , কাপড় , প্রাচীর পাতার কার্পেট তৈরি করতে ব্যবহৃত হয়।

শ্রেণিবিন্যাস

গাছের বর্ণনা 
সিসল গাছ, আগাভা সিসালানা তলোয়ার আকৃতির লম্বা পাতা ১.৫-২ মিটার (৪.৯-৬.৬ ফুট) নকশাকৃত থাকে। কচি পাতার কিনার ধরে কয়েক অনেক দাঁতের মত আছে, কিন্তু পরিপক্ব হলে এগুলো হারিয়ে যেতে পারে।  [4] একটি সিসল উদ্ভিদ  ৭-১০ বছরের জীবন লাভ করে এবং সাধারণত ২০০-২৫০ বাণিজ্যিকভাবে পাতার উৎপাদন করে।  প্রতিটি গাছের পাতা থেকে প্রায় ১০০০ তন্তু গড়ে ওঠে। সিসল গাছ ২৫ ডিগ্রী সেলসিয়াস তাপ এবং রোদ উপরিউক্ত তাপমাত্রার থেকে উৎপাদন ভাল হয়,এটি ক্রান্তীয় ও উপ-ক্রান্তীয় হিসেবে গণ্য করা হয়।

চাষাবাদ

সম্প্রসারণ

ফাইবার নিষ্কাশন

পরিবেশগত প্রভাব

ব্যবহার 

সুতার স্থায়িত্বের জন্য সিসল  পরিচিত হয়। সিসল গাছ গালিচার প্রান্ত তৈরি হয়। এতে সহজে ধূলি জন্মায় না শুধুমাত্র প্রয়োজনীয় রক্ষণাবেক্ষণ প্রয়োজন। আবহাওয়ার উপর নির্ভর করে, সিসল বাতাসে আর্দ্রতা শোষণ করবে বা সম্প্রসারণ বা সংকোচন ঘটাচ্ছে।  সিসল ভেজা স্পিলস বা বৃষ্টি বা তুষার যে এলাকার জন্য ভাল। সিসল গাছ কার্পেট বা নরম  পশম এবং এক্রাইলিক সঙ্গে দ্বারা ব্যবহৃত হয়।

বৈশ্বিক উৎপাদন ও বাণিজ্য 
{| style="float:right;"  class="wikitable"
|-
! colspan=2| Major sisal producers—2007 (China 2006) (thousands of tonnes)
|-
|  || style="text-align:right;"| 113.3
|-
|  || style="text-align:right;"| 36.9
|-
|  || style="text-align:right;"| 34.0
|-
|  || style="text-align:right;"| 27.6
|-
|  || style="text-align:right;"| 9.1
|-
|  || style="text-align:right;"| 2.2
|-
|  || style="text-align:right;"| 1.6
|-
|World total || style="text-align:right;"|  240.7 
|-
|colspan=2 style="font-size:90%;"|Source: FAO Fibres Statistical Bulletin 
|}

২০০৭ সালে সিসল ফাইবার গ্লোবাল প্রকাশনায় ব্রাজিল, বৃহত্তম উৎপাদক দেশ, ১১৩,০০০ টন উৎপাদিত যা ২৪০ হাজার টন পর্যন্ত উৎপাদিত হয়।

তানজানিয়া ২৭.৬০০ টন উৎপাদিত হয়, কেনিয়ায় প্রায় ৩৭,০০০ টন, ভেনিজুয়েলাতে ১০,৫০০ টন এবং ৯,০০০ টন মাদাগাস্কার উৎপাদিত হয়।
চীন, দক্ষিণ আফ্রিকা, মোজাম্বিক, হাইতি, এবং কিউবা থেকে আসছে কম পরিমাণে ৪০,০০০ টন।  সিসল গাছের তন্তু বিশ্বের প্রকাশনায় (উদ্ভিদ তন্তু বিশ্বের তন্তু ৬৫% প্রদান) ২% প্রতিনিধিত্বমূলক, ফাইবার গাছপালা মধ্যে ৬ষ্ঠ স্থান দখল করে আছে।
বিশ্বের গুরুত্বপূর্ণ প্রাকৃতিক তন্তু  হিসাবে সিসলকে গণ্য করা হয়।

 আরো দেখুন 
নোট

 তথ্যসূত্র 

 বহিঃসংযোগ 
 G. W. Lock, Sisal — Longmans Green & Co., 1969.
 Howard Scott Gentry, Agaves of Continental North America'' — University of Arizona Press, 1982; pp. 628–631.

ভারতের উদ্ভিদ
নেপালের উদ্ভিদ
পাকিস্তানের উদ্ভিদ
মরক্কোর উদ্ভিদ
লিবিয়ার উদ্ভিদ
কম্বোডিয়ার উদ্ভিদ
থাইল্যান্ডের উদ্ভিদ
ইকুয়েডরের উদ্ভিদ
মাদাগাস্কারের উদ্ভিদ
পুয়ের্তো রিকোর উদ্ভিদ
মেক্সিকোর উদ্ভিদ
মেক্সিকোর শস্য
তন্তু গাছ
অখাদ্য শস্য
সুরেখা যাদব

সুরেখা যাদব বা সুরেখা শঙ্কর যাদব (জন্মঃ ১৯৬৫ মহারাষ্ট্র) ভারত রেলওয়ের প্রথম ট্রেন চালক এবং একইসঙ্গে এশিয়ার প্রথম ট্রেনচালক।। এপ্রিল ২০০০ সালে ভারতের তৎকালীন রেলমন্ত্রী মমতা বন্দ্যোপাধ্যায় চারটি শহরে ট্রেন চালু করেন, তখন সুরেখা যাদব মধ্যমাঞ্চল রেলের মহিলাদের জন্য বিশেষ ট্রেন চালান। ২০১১ সালের ৮ মার্চ তার কর্মজীবনের একটি গুরুত্বপূর্ণ দিন, যেদিন আন্তর্জাতিক নারী দিবসে তিনি এশিয়ার প্রথম মহিলা ট্রেন চালক হিসাবে পুনে থেকে ছত্রপতি শিবাজি টার্মিনাস পর্যন্ত কঠিন কিন্তু নাটকীয় ভৌগোলিক স্থান দিয়ে "ডেকান কুইন" ট্রেন পরিচালনা করেন, যেখানে তাকে মুম্বইয়ের মেয়র শ্রদ্ধা যাদব অভ্যর্থনা জানান। তার স্বপ্ন সত্য হয় যখন তিনি মধ্যাঞ্চলের মর্যাদাপূর্ণ ট্রেনগুলির একটি পরিচালনা করেন, যেটি একজন মহিলার নামে; মুম্বই-পুণে প্রবাসি সংঘ তার ট্রেন চালনা সমর্থন করে।

প্রথম জীবন
সুরেখা যাদব সনাবাঈ ও রামচন্দ্রের পরিবারে ১৯৬৫ সালের ২ সেপ্টেম্বর জন্মগ্রহণ করেন, তার জন্মস্থান মহারাষ্ট্রের সাতারা জেলায়। তার বাবা ছিলেন কৃষক এবং ৫ ভাইবোনের মধ্যে তিনি বড়। তিনি সেন্ট পল কনভেন্ট স্কুলে পড়াশুনা করেন। পরে তিনি পশ্চিম মহারাষ্ট্রের সাতারা জেলার কারাদে অবস্থিত সরকারি পলিটেকনিক থেকে তড়িৎ কৌশল থেকে ডিপ্লোমা করেন।

পেশাগত জীবন
সুলেখা, রেলওয়ে নিয়োগ বোর্ড, মুম্বই-এ পরীক্ষা দেন। তিনি নির্বাচিত হন এবং ১৯৮৬ সালে মধ্যাঞ্চলীয় রেলে শিক্ষানবিশ সহকারী চালক হিসাবে যোগদেন এবং কল্যাণ ট্রেনিং স্কুলে ৬ মাস প্রশিক্ষণ গ্রহণ করেন। তিনি ১৯৮৯ সালে নিয়মিত সহকারী চালক হন। তিনি ওয়াদি বন্দর ও কল্যান-এর মধ্যে চলাচলকারী স্থানীয় মালবাহী ট্রেন চালান এবং ট্রেন ইঞ্জিন পরীক্ষা এবং সংকেতসহ আনুসাঙ্গিক সকল কাজ পরিচালনা করেন। ১৯৯৬ সালে তাকে মালবাহী ট্রেনের চালক নির্বাচন করা হয় এবং ১৯৯৮ সালে তিনি পরিপূর্ণ পণ্য ট্রেন ড্রাইভার হয়ে ওঠেন। ২০১০ সালে তিনি পশ্চিমঘাট পর্বতমালা রেলওয়ের পর্বতমালা রেললাইনে চালক হন। পর্বতমালা রেললাইনে ট্রেন চালানর জন্য তিনি বিশেষ প্রশিক্ষণ ঘহন করেন এবং দুই ইঞ্জিন বিশিষ্ট যাত্রীবাহী ট্রেন পরিচালনা করেন। তিনি বলেন "মহিলা হিসাবে আমি পারব কিনা জানার জন্য সবাই উৎসুক ছিল। মে ২০১১ সালে, তিনি এক্সপ্রেস ট্রেনের চালক হিসাবে পদোন্নতি লাভ করেন। বর্তমানে তিনি চালক প্রশিক্ষণ কেন্দ্রের (কল্যাণ) এর ঊর্ধ্বতন প্রশিক্ষক।

বৈবাহিক জীবন
তিনি ১৯৯০ সালে শঙ্কর যাদব-কে বিয়ে করেন, যিনি মহারাষ্ট্র সরকারে কর্মরত পুলিশ ইন্সপেক্টর। তাদের দুইটি ছেলে আছে।

পুরস্কার  
 জিজাও পুরস্কার (১৯৯৮)
 নারী অর্জনকারী পুরস্কার (২০০১) (লায়ন্স কর্তৃক)
 রাষ্ট্রীয় মহিলা আয়োগ (২০০১)
 লোকমত সখী মঞ্চ (২০০২)
 S.B.I. Platinum jubilee year celebrations (২০০৩-২০০৪)
 Sahyadri hirkani award (২০০৪)
 Prerna puraskar (২০০৫)
 G.M.award (২০১১)
 Woman achievers award (২০১১) (মধ্যাঞ্চল রেলওয়ে)
 RWCC  Best  Women  award  of  year  2013. For first  lady locopilot on Indian Railways  on  date  5 April  2013
 GM  award   for  first  lady  locopilot on  Indian  Railways. April 2011

আরও দেখুন  
 ভারতের প্রথম

তথ্যসূত্র

গ্রন্থপঞ্জি

১৯৬৫-এ জন্ম
জীবিত ব্যক্তি
ভারতীয় ট্রেন চালক
২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
পদ্মাবতী বন্দ্যোপাধ্যায়

এয়ার মার্শাল পদ্মা বন্দ্যোপাধ্যায়, পিভিএসএম (জন্ম: ৪ নভেম্বর, ১৯৪৪) ভারতীয় বিমানবাহিনীর প্রথম মহিলা এয়ার মার্শাল ছিলেন। তিনি ছিলেন ফ্লাইট সার্জন দায়িত্বে।

প্রারম্ভ জীবন 
তিরুপতি শহরে তামিল ভাষী আইয়ের পরিবারে তার জন্ম।

পদ্মার বয়স যখন চার-পাঁচ বছর, তার মা যক্ষ্মা রোগে আক্রান্ত হয়ে শয্যাশায়ী হন। তাই যখন সে খুব ছোট ছিল চিকিৎসা সংক্রান্ত সমস্যাগুলি পদ্মার মনের জায়গা দখল করতে শুরু করেছিল এবং সে তুলনামূলকভাবে অল্প বয়সে তার মায়ের প্রাথমিক যত্নদাতা হয়ে ওঠে। এছাড়াও, গোল মার্কেট, নতুন দিল্লিতে তার প্রতিবেশী ছিলেন লেডি হার্ডিঞ্জ মেডিকেল কলেজের মেডিসিনের অধ্যাপক ডা. এস. আই. পদ্মাবতী, প্রথম ভারতীয় মহিলা হৃদরোগ বিশেষজ্ঞ। মায়ের অসুস্থতার সাথে তার অভিজ্ঞতা এবং সফদরজং হাসপাতালে হাসপাতালে ভর্তি হওয়া এবং একই নামের প্রতিবেশী মহিলা ডাক্তার থাকাটাই ছিল ডাক্তার হওয়ার প্রাথমিক প্রেরণা।

শিক্ষা 
তিনি দিল্লি তামিল এডুকেশন অ্যাসোসিয়েশন সিনিয়র সেকেন্ডারি স্কুলে মানবিক বিভাগে পড়াশোনা করেছেন। স্কুল থেকে স্নাতক হওয়ার পর, তিনি দিল্লি বিশ্ববিদ্যালয়ে মানবিক থেকে বিজ্ঞান ধারায় কঠিন এবং অস্বাভাবিক পরিবর্তন করেছিলেন। তিনি কিরোরি মাল কলেজে প্রি-মেডিকেল অধ্যয়ন করেন এবং তারপর ১৯৬৩ সালে পুনের আর্মড ফোর্সেস মেডিকেল কলেজে যোগদান করেন।

কর্ম জীবন 
১৯৬৮ খ্রিষ্টাব্দে ভারতীয় বিমানবাহিনীতে যোগদান করেন। এরপর তিনি তার সহকর্মী উইং কমান্ডার সতীনাথ বন্দ্যোপাধ্যায়কে বিয়ে করেন। ১৯৭১ খ্রিস্টাব্দের ভারত-পাকিস্তান যুদ্ধে তার অবদানের জন্য বিশিষ্ট সেবা পদক লাভ করেন।

তিনি এরোস্পেস মেডিক্যাল সোসাইটি অব ইন্ডিয়ার প্রথম মহিলা ফেলো ছিলেন। তিনি প্রথম ভারতীয় মহিলা হিসেবে উত্তর মেরুতে বৈজ্ঞানিক গবেষণা করেন। তিনি প্রথম মহিলা সশস্ত্র বাহিনী অফিসার যিনি ১৯৭৮ সালে ডিফেন্স সার্ভিসেস স্টাফ কলেজ কোর্স সম্পন্ন করেছেন।

তিনি বিমান সদর দফতরের মেডিকেল সার্ভিসেস (এয়ার) মহাপরিচালক ছিলেন। ২০০২ খ্রিষ্টাব্দে তৎকালীন এয়ার চিফ মার্শাল শ্রীনিবাসপুরম কৃষ্ণস্বামীর কার্যকালে তিনি ভারতীয় বিমানবাহিনীর প্রথম মহিলা এয়ার মার্শাল হিসেবে উন্নীত হন।

পুরস্কার ও সম্মাননা 

 পরম বিশিষ্ট সেবা পদক (২০০৬)
 পদ্মশ্রী (২০২০)

তথ্যসূত্র 

১৯৪৪-এ জন্ম
জীবিত ব্যক্তি
এয়ার মার্শাল
ভারতীয় বিমানবাহিনীর এয়ার মার্শাল
২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
যুদ্ধে ভারতীয় নারী
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
চিকিৎসায় পদ্মশ্রী প্রাপক
শিল্প ও বাণিজ্য মন্ত্রক (পশ্চিমবঙ্গ)

শিল্প ও বাণিজ্য মন্ত্রক হল পশ্চিমবঙ্গ সরকারের একটি মন্ত্রক। পশ্চিমবঙ্গ রাজ্যে বৃহৎ ও মাঝারি শিল্প স্থাপন ও নিয়ন্ত্রণ এবং শিল্প ও বাণিজ্যের দায়িত্ব পালন করে এই মন্ত্রক।

মন্ত্রিপরিষদ 
এই মন্ত্রকের দায়িত্বে থাকেন একজন ক্যাবিনেট মন্ত্রী। তার সঙ্গে এক বা একাধিক রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীর কার্যালয় ও মন্ত্রক পরিচালনার কাজে সহায়তা করেন।

এখন পশ্চিমবঙ্গের শিল্প ও বাণিজ্য মন্ত্রী হলেন অমিত মিত্র।

References 

পশ্চিমবঙ্গের অর্থনীতি
পশ্চিমবঙ্গ সরকারের বিভাগ
পশ্চিমবঙ্গ সরকার
নাহি সূর্য, নাহি জ্যোতি

নাহি সূর্য, নাহি জ্যোতি বা প্রলয় হল স্বামী বিবেকানন্দের লেখা একটি বাংলা গান। গানটি পরবর্তীকালে দ্য হিম অফ সমাধি (ইংরেজি: The Hymn of Samadhi) শিরোনামে ইংরেজিতে অনুদিত হয়।

এই গানটিতে বিবেকানন্দ "নির্বিকল্প সমাধি" এবং হিন্দু দর্শনে উক্ত "আত্মা" ধারণাটি বর্ণনা করার চেষ্টা করেছেন। একাধিক শিল্পী বিভিন্ন সময় এই গানটি গেয়েছেন।

গান

বিষয়বস্তু 
এই গানে বিবেকানন্দ "নির্বিকল্প সমাধির" অভিজ্ঞতা বর্ণনা করার চেষ্টা করেছেন। এই বর্ণনায় তিনি বলেছেন, নির্বিকল্প সমাধি অবস্থায় তিনি এমন এক পরিস্থিতির সম্মুখীন হয়েছিলেন, যেখানে সূর্য, চাঁদ বা কোনো ধরনের আলোই ছিল না। তিনি দেখছিলেন, সমগ্র মহাবিশ্ব আকাশে একটি ছায়ার মতো ভাসছিল। মহাবিশ্ব উত্থিত হচ্ছিল, ভাসছিল এবং ডুবে যাচ্ছিল। এই প্রক্রিয়া নিরন্তর চলছিল। আস্তে আস্তে এই ছায়াগুলি একটি বিরাট গর্ভে প্রবেশ করছিল। 'আমি', 'আমি' এই ধারা বয়ে যাচ্ছিল। তারপর সেই ধারাও বন্ধ হয়ে শূন্যে মহাশূন্য মিলিয়ে গেল। তিনি সমাধি অবস্থায় প্রবেশ করলেন। এই সমাধি অবস্থা মন ও বাক্যের অগোচর।

অন্যত্র বিবেকানন্দ "নির্বিকল্প সমাধি" সম্পর্কে বলেছেন— 
যদি জগৎ মিথ্যা হয়, তবে তুমি জীবের নির্বিকল্প সমাধি ও তার ফলে উত্থিত রূপগুলিকে আপাত-কল্পনা ভাবতে পারো। জীব স্বরূপত ব্রহ্ম। তাঁর বন্ধন কীভাবে সম্ভব? তুমি যে ব্রহ্ম সেই সত্য উপলব্ধি করার তোমার যে ইচ্ছা তাও এক্ষেত্রে মনের কল্পনা-- কারণ শাস্ত্রে বলেছে "তুমিই সেই" (তত্ত্বমসি)। তাই "(সংস্কৃত)—তুমি যে সমাধি অবস্থায় যাওয়ার চেষ্টা করছ, এটাই তোমার বন্ধন।"

গীতিরূপ 
এই গানটি বাগেশ্রী রাগ ও আড়া ঠেকা তালে নিবদ্ধ।

ব্যবহার 
অজয় চক্রবর্তী, শ্রীকান্ত আচার্য, অনুপ জালোটা প্রমুখ শিল্পীরা এই গানটি রেকর্ড করেছেন। রামকৃষ্ণ মিশন প্রকাশিত বীরবাণী কম্প্যাক্ট ডিস্কেও স্বামী সর্বগানন্দের কণ্ঠে গানটি প্রকাশিত হয়েছে।

২০১৩ সালে মুক্তিপ্রাপ্ত দ্য লাইট: স্বামী বিবেকানন্দ চলচ্চিত্রেও এই গানটি ব্যবহৃত হয়েছে। এই ছবিতে নচিকেতা চক্রবর্তী গানটি গেয়েছেন।

সূত্র 
 পাদটীকা

 তথ্যসূত্র
 
 

বাংলা ভাষার গান
স্বামী বিবেকানন্দ
স্বামী বিবেকানন্দের প্রবন্ধ
স্বামী বিবেকানন্দের গান
বিবেকোদয়ম

বিবেকোদয়ম হল একটি মালয়ালম সাহিত্য পত্রিকা। এটি ১৯০৪ সালে প্রতিষ্ঠিত হয়। পত্রিকাটি ব্রিটিশ ভারতের কেরল রাজ্যের অনগ্রসর জাতিগুলির (বিশেষত অস্পৃশ্য বলে গণ্য এজহাভা উপজাতির) মুখপত্র হিসেবে প্রকাশিত হয়। এই পত্রিকার প্রতিষ্ঠাতা কুমারন আসন ছিলেন একজন কবি, সমাজ সংস্কারক, নারায়ণ গুরুর শিষ্য এবং এসএনডিপি যোগমের প্রতিষ্ঠাতা-সচিব। তিনি স্বামী বিবেকানন্দের শিক্ষায় অনুপ্রাণিত হয়েছিলেন। পত্রিকাটির নামও বিবেকানন্দের স্মৃতিতে রাখা হয়।)

ইতিহাস 
১৯০৪ সালের এপ্রিল মাসে বিবেকোদয়ম চালু হয় একটি মাসিক পত্রিকা হিসেবে। এর প্রথম সম্পাদক ছিলেন কুমারন আসন। শীঘ্রই এটি কেরলের অগ্রণী সাহিত্য পত্রিকায় পরিণত হয়। আসনের সম্পাদনায় এটি মুখ্যত এসএনডিপি যোগমের সমাজ সংস্কারকমূলক বার্তার একটি মুখপত্র হিসেবে প্রকাশিত হত। সেই সময় থেকেই এতে রাজনৈতিক রচনা, সামাজিক বিষয়ভিত্তিক রচনা, মৌলিক সাহিত্যকর্ম, সাহিত্য সমালোচনা, তথ্যমূলক রচনা ও অনুপ্রেরণামূলক রচনা প্রকাশিত হত। এজহাভা সম্প্রদায়ের স্বপক্ষে সোচ্চার থাকার জন্য এটিকে সাধারণ্যে এজহাভা গেজেট-ও বলা হত। ১৯১৯ সাল পর্যন্ত আসন এই পত্রিকার সম্পাদক ছিলেন। তারপর তাঁর বিবাহের পর তিনি এই পত্রিকা সম্পাদনার কাজ থেকে ইস্তফা দেন।

কয়েকবছর অপ্রকাশিত অবস্থায় থাকার পর সি. আর. কেশবন বৈদ্যর এটিকে আবার প্রকাশ করেন। এখন এই পত্রিকাটি একটি পাক্ষিক পত্রিকার আকারে কুমারন আসন ন্যাশনাল ইনস্টিটিউট অফ কালচার কর্তৃক প্রকাশিত হয়। উক্ত সংস্থাটি ১৯৫৮ সালে কুমারন আসনের স্মৃতিরক্ষা ও রচনাবলি সংরক্ষণের উদ্দেশ্যে স্থাপিত হয়েছিল।

পাদটীকা

গ্রন্থপঞ্জি 

মালয়ালম পত্রিকা
স্বামী বিবেকানন্দ
ভারতের মাসিক ম্যাগাজিন
মালয়ালম ভাষার ম্যাগাজিন
ভারতের ত্রৈমাসিক ম্যাগাজিন
ভারতের সাহিত্য ম্যাগাজিন
জঙ্গল তরাই

জঙ্গল তরাই () হল অষ্টাদশ শতাব্দীতে বাংলা ও বিহারের সীমান্তবর্তী একটি অঞ্চলের নাম। ভাগলপুর, মুঙ্গের ও সাঁওতাল পরগনা জেলাকে ওই জঙ্গল তরাই বলা হত।

জঙ্গল তরাইয়ের এই জাতীয় নামকরণ করা হলেও এটি সরকারিভাবে জেলা ঘোষিত হয়নি। এটি ছিল একটি অস্পষ্ট সীমান্ত এলাকা। ১৮০৫ সালে এই অঞ্চলের অংশবিশেষ নিয়ে জঙ্গল মহল জেলা গঠিত হয়।

ভূগোল
আধুনিক ভারতের পশ্চিমবঙ্গ, বিহার ও ঝাড়খণ্ড রাজ্যের অংশবিশেষ নিয়ে জঙ্গল তরাই অঞ্চলটি গঠিত হয়েছিল। এটি ছিল সাঁওতাল ও মুন্ডা উপজাতি অধ্যুষিত একটি ঘন বনাঞ্চল। উইলিয়াম হোজেস লিখেছেন, জঙ্গল তরাই ভাগলপুরের পশ্চিমে অবস্থিত ছিল।

রাজমহল পাহাড় এই অঞ্চলের অন্তর্ভুক্ত ছিল। জেমস ব্রাউনের মতে, এই অঞ্চলের অন্তর্গত শহরগুলি হল ভাগলপুর, খড়গপুর, কহলগাঁও, বীরভূম, খড়গডিহা ও গিধৌর।

জেমস রেনেলের ১৭৭৯ সালের বেঙ্গল অ্যাটলাস মানচিত্রে জঙ্গলটেরি ডিস্ট্রিক্ট নামে একটি অঞ্চলের সন্ধান পাওয়া যায়। 
তবে নামটি ম্যাপে উল্লিখিত হয়নি। বিশপ রেজিনাল্ড হেবার লিখেছেন, “জঙ্গলটেরি” অঞ্চলটি খুবই উর্বর এবং এই অঞ্চলে চুরিচামারি, খুনখারাপি ও রাজাজানি প্রায় হয় না বললেই চলে।

আরও দেখুন
জঙ্গল মহল জেলা

পাদটীকা

বহিঃসংযোগ
The Jungleterry District map
The Jungle and the Aroma of Meats: An Ecological Theme in Hindu Medicine
Forest Tenures in the Jungle Mahals of South West Bengal

পশ্চিমবঙ্গের ইতিহাস
বিহারের ইতিহাস
ঝাড়খণ্ডের ইতিহাস

বেঙ্গল প্রেসিডেন্সি
ব্রিটিশ ভারতের জেলা
মেজিয়া তাপবিদ্যুৎ কেন্দ্র

মেজিয়া তাপবিদ্যুৎ কেন্দ্র হল ভারতের পশ্চিমবঙ্গ রাজ্যের একটি তাপবিদ্যুৎ কেন্দ্র। এটি বাঁকুড়া জেলার দুর্লভপুর শহর থেকে ৩৫ কিলোমিটার দূরে অবস্থিত। এটি দামোদর ভ্যালি কর্পোরেশনের একটি কয়লাচালিত তাপবিদ্যুৎ কেন্দ্র। ১৯৯৬ সালে চালু হওয়া এই তাপবিদ্যুৎ কেন্দ্রটি জেনারেটিং সক্ষমতার হিসেবে পশ্চিমবঙ্গের এবং দামোদর ভ্যালি কর্পোরেশনের বৃহত্তম তাপবিদ্যুৎ কেন্দ্র।

বিদ্যুৎকেন্দ্র
মেজিয়া তাপবিদ্যুৎ স্টেশনের ইনস্টলড ক্যাপাসিটি হল ২৩৪অ মেগাওয়াট। এখানে মোট আটটি ইউনিট কার্যকর রয়েছে। এগুলি হল:

আরও দেখুন 
 দুর্গাপুর তাপবিদ্যুৎ কেন্দ্র

পাদটীকা

পশ্চিমবঙ্গের তাপবিদ্যুৎ কেন্দ্র
বাঁকুড়া জেলা
পশ্চিমবঙ্গের কয়লাভিত্তিক বিদ্যুৎ কেন্দ্র
১৯৯৬-এ পশ্চিমবঙ্গে প্রতিষ্ঠিত